iRobot er på vej mod kanten

Den ikoniske robotproducent iRobot, kendt for Roomba-støvsugeren, står midt i en dramatisk krise og tvivler selv på sin fremtid. Virksomheden oplyste tirsdag til investorerne, at der er “betydelig usikkerhed” om firmaets overlevelse i løbet af det kommende års tid.

Bag den voldsomme nedtur ligger flere faktorer – en omsætning, der faldt med 47 procent i fjerde kvartal, store gældsproblemer og den kollapsede handel med Amazon.

I 2022 forsøgte Amazon ellers at opkøbe iRobot for 1,7 milliarder dollars, men handlen strandede tidligere i år på grund af modstand fra både EU og de amerikanske konkurrencemyndigheder. Det fik konsekvenser: 30 procent af medarbejderne blev fyret, direktør og medstifter Colin Angle trak sig, og virksomheden lukkede flere projekter, herunder luftfiltrering og robotplæneklippere.

Siden er yderligere medarbejdere afskediget, og virksomheden har samlet set reduceret sin stab med 50 procent.

Ny robotter skal vende udviklingen

For at vende udviklingen satser iRobot nu hårdt på sin kerneforretning med lanceringen af otte nye Roomba-modeller, som virksomheden kalder den største produktlancering i sin 20-årige historie. Nyhederne inkluderer avancerede funktioner som lidar-navigation, forbedret moppefunktion og kunstig intelligens – noget konkurrenterne allerede tilbyder.

Her er et kig på de nye modeller:

Roomba 105 Combo-robot & Roomba® 105 Combo-robot med AutoEmpty-dock, der leverer 70x højere sugestyrke.

Roomba 205 DustCompactor Combo-robot, som effektivt opsamler snavs, mens den banebrydende DustCompactor-teknologi innovativt komprimerer snavset og opbevarer det i støvbeholderen i månedsvis.

Roomba Plus 405 Combo-robot + AutoWash-dock, der kombinerer kraftig sugeevne med dybdegående gulvskrubning og en vedligeholdelsesfri dock.

Roomba Plus 505 Combo-robot + AutoWash-dock, der benytter PerfectEdge-teknologi til grundig rengøring i hjørnerne samt en multifunktionel, håndfri dock, der automatisk tømmer robottens støvbeholder, vasker og tørrer moppepuderne med opvarmet luft samt automatisk rengør sig selv efter brug.

De nye robotter bliver prismæssigt mere konkurrencedygtige med priser fra cirka 2.249 til 6.800 kroner, og forventes at være på lager i slutningen af marts. Men selv med dette initiativ understreger iRobot, at udfordringer som lav efterspørgsel, hård konkurrence fra billige kinesiske producenter og makroøkonomiske forhold truer med at sætte en stopper for eventyret om den legendariske Roomba.

iRobot er på vej mod kanten