Roomba Combo j7+ transformerer sig fra gulvvasker til støvsuger

Nyeste skud på stammen fra iRobot hedder Roomba Combo j7+. Den ligner til forveksling enhver anden Roomba, som de har set ud i adskillige år. Men den her har et lidt anderledes es i ærmet.

Robotstøvsugere med gulvvask-funktion har efterhånden eksisteret længe. Men på de fleste skal du selv fjerne moppen, når det blot er tid til støvsugning. Det har Roomba Combo j7+ i sinde at ændre på. Den har nemlig moppen monteret på toppen i en robot-lignende anordning, som kan køre ned under støvsugeren efter behov.

Roomba selv kalder den for den første komplette håndfri 2-i-1 robotstøvsuger. Den kan klare cirka 90 kvadratmeter på en opladning, inden den skal retur til basen. I basen tømmes støvsugeren i særlige støvsugerposer, der er selvlukkende ved udskiftning.

Læs også: Amazon køber Roomba

Andre producenter har forsøgt sig med robotter, der kan løfte moppen fra gulvet, når den kommer til eksempelvis et tæppe. Men Roomba Combo j7+ skulle være den første, der fjerner den mere end blot et par millimeter over gulvet.

Robottens hjerne er iRobot OS, der i samarbejde med kameraet kan registrere, og ikke mindst undgå, forhindringer i form af legetøj, sko, tasker og husets kæledyr.

Robotten kan forudbestilles hos iRobot til en vejledende pris på 7.499,- kroner.

Roomba Combo j7+ transformerer sig fra gulvvasker til støvsuger